CELEX: 52016PC0789
Language: lt
Date: 2016-12-15
Title: Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamos Tarybos direktyvos 87/217/EEB, Europos Parlamento ir Tarybos direktyvos 2003/87/EB, Europos Parlamento ir Tarybos direktyvos 2009/31/EB, Europos Parlamento ir Tarybos reglamento (ES) Nr. 1257/2013, Tarybos direktyvos 86/278/EEB ir Tarybos direktyvos 94/63/EB nuostatos dėl aplinkos srities ataskaitų teikimo procedūrinių taisyklių ir panaikinama Tarybos direktyva 91/692/EEB

EUROPOS KOMISIJA
            Briuselis, 2016 12 15
            COM(2016) 789 final
            2016/0394(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo iš dalies keičiamos Tarybos direktyvos 87/217/EEB, Europos Parlamento ir Tarybos direktyvos 2003/87/EB, Europos Parlamento ir Tarybos direktyvos 2009/31/EB, Europos Parlamento ir Tarybos reglamento (ES) Nr. 1257/2013, Tarybos direktyvos 86/278/EEB ir Tarybos direktyvos 94/63/EB nuostatos dėl aplinkos srities ataskaitų teikimo procedūrinių taisyklių ir panaikinama Tarybos direktyva 91/692/EEB 
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Bendrosios aplinkybės
            
            
               Nemažai Sąjungos teisės aktų buvo priimta nenustačius jų galiojimo pabaigos datos. Oficialiai šie aktai tebegalioja net jei jie yra praradę teisinį poveikį.
            
            
               Nebetaikytinus ar praradusius aktualumą teisės aktus pašalinus iš Sąjungos teisės aktų paieškos priemonių (CELEX, EUR-Lex ir galiojančių teisės aktų rodyklės), jos taptų patogesnės naudoti, o pati paieška taptų veiksmingesnė ir spartesnė. Sąjungos teisės aktų skaidrinimas – labai svarbus geresnio reglamentavimo darbotvarkės, kurią, vadovaudamosi naujuoju tarpinstituciniu susitarimu dėl geresnės teisėkūros
                  1
               , įgyvendina Sąjungos institucijos, aspektas. 2014 m. REFIT komunikate
                  2
                nurodyta, kad Komisija parengs teisės aktų, inter alia, susijusių su standartizuota atskaitomybe aplinkos srityje, panaikinimo priemones. Be to, 2015 m. Komunikate dėl geresnio reglamentavimo
                  3
                paraginta atlikti plataus masto ataskaitų teikimo reikalavimų kai kuriose politikos srityse, įskaitant aplinką, peržiūrą. Atsižvelgiant į šias sąsajas, šiuo metu pasiūlymu siūloma panaikinti 1991 m. gruodžio 23 d. Tarybos direktyvą, standartizuojančią ir racionalizuojančią ataskaitas apie tam tikrų su aplinka susijusių direktyvų įgyvendinimą (toliau – Direktyva 91/692/EEB). Tai taip pat susiję su platesnio masto aplinkos monitoringo ir ataskaitų teikimo tinkamumo patikra. Šiuo metu ta tinkamumo patikra atliekama pagal 2016 m. Komisijos darbo programą, kurios V priede išdėstytame siūlomų panaikinti aktų sąraše nurodyta Direktyva 91/692/EEB ir susijęs Sprendimas 95/337/EEB dėl vandens sektoriaus klausimyno
                  4
               . 
            
            
               Pasiūlymų dėl aktų panaikinimo rinkinį sudaro keturios siūlomos iniciatyvos, susijusios su Direktyvos 91/692/EEB ir Sprendimo 95/337/EEB panaikinimu: 
            
            
               1.Komunikatas, kuriuo pripažįstama, kad Komisijos priimti 11 įgyvendinimo aktų, kuriais patvirtinti aplinkos srities ataskaitų teikimo reikalavimai, įskaitant Sprendimą 95/337/EEB, yra nebeaktualūs. 
            
            
               2.Du pasiūlymai dėl Komisijos sprendimų, kuriais panaikinami du įgyvendinimo sprendimai (taikant komiteto procedūrą) – 2011 m. vasario 10 d. Komisijos sprendimas 2011/92/ES
                  5
                ir 2010 m. lapkričio 9 d. Komisijos sprendimas 2010/681/ES
                  6
               , kurie neteko teisinės galios, bet dėl procedūrinių priežasčių bus panaikinti Komisijai vėliau taikant komiteto procedūrą.
            
            
               3.Pasiūlymas dėl Europos Parlamento ir Tarybos sprendimo, kuriuo bus panaikintos ir iš dalies pakeistos 6 teisės aktų, kuriuose daroma nuoroda į Direktyvą 91/692/EEB, nuostatos.
            
            
               Siekdama parengti šias iniciatyvas, Komisija atliko analizę ir įvertino, kokios pasekmės kiltų palikus galioti arba panaikinus įvairius įpareigojimus. Toliau pateikiama šio darbo santrauka, o išsamiau ji apžvelgiama atskirai paskelbtuose pagalbinio tyrimo dokumentuose
                  7
               . Kadangi siekiama panaikinti nebeaktualias nuostatas ir teisės aktus, manytina, kad atlikti oficialaus poveikio vertinimo nebereikia. Svarbu pabrėžti, kad, panaikinus šias nuostatas ir teisės aktus, realios ekonominės naudos nebus. Pagrindinė nauda bus susijusi daugiausia su tuo, kad panaikinus neaktualias nuostatas ataskaitų teikimo taisyklės taps aiškesnės.
            
            
               Direktyvos 91/692/EEB trūkumai 
            
            
               Direktyva 91/692/EEB siekta supaprastinti visuose jos priėmimo momentu galiojusiuose aplinkos srities ES teisės aktuose nustatytus ataskaitų teikimo reikalavimus. Tačiau praktikoje su Direktyva 91/692/EEB suderinti ne visi aplinkos srities ataskaitų teikimo reikalavimai. Pavyzdžiui, tai nebuvo taikoma direktyvoms 91/271/EEB
                  8
                ir 91/676/EEB
                  9
               . Taip pat pažymėtina, kad nuo pat pradžių direktyvos įgyvendinimas buvo sudėtingas ir neveiksmingas. Viena pagrindinių problemų buvo ta, kad direktyva priimta dar iki pradedant plačiai naudotis informacinėmis technologijomis. Be to, dauguma atskirų priemonių, kurioms Direktyvoje 91/692/EEB buvo nustatyti ataskaitų teikimo reikalavimai, vėliau buvo pakeistos kitomis, o šiose nepaisyta direktyvos nuostatų dėl ataskaitų teikimo. Pavyzdžiui, Direktyva 2000/60/EB
                  10
                buvo panaikinti septyni vandens srities teisės aktai, taigi ir susijęs pagal Direktyvą 91/692/EEB priimtoje Direktyvoje 95/337/EEB pateiktas vandens sektoriaus klausimynas tapo neaktualus. Tokiomis priemonėmis, kaip direktyvos 2000/60/EB ir 2010/75/EB
                  11
                (ir anksčiau galiojusi Direktyva 96/61/EB)
                  12
               , nustatyti savarankiški ataskaitų teikimo reikalavimai. 
            
            
               Europos aplinkos agentūrai sėkmingai sukūrus sistemą ReportNet ir įgyvendinant sektorines ataskaitų teikimo reikalavimų supaprastinimo iniciatyvas (pavyzdžiui, plėtojant Europos vandens informacinės sistemos iniciatyvą), kilo vis daugiau abejonių, ar reikalingos ir veiksmingos horizontaliosios priemonės dėl ataskaitų teikimo. Galiausiai priėmus INSPIRE direktyvą (Direktyva 2007/2/EB) ir atsižvelgiant į susijusį tolesnį bendros informacijos apie aplinką sistemos (BIAS) veikimą
                  13
               , suformuotas pažangesnis ir veiksmingesnis horizontalusis požiūris į ES aplinkos politikos srities informacijos valdymą ir ataskaitų teikimą. 
            
            
               Tuo metu Komisija padarė išvadą, kad „[...] svarbus žingsnis įgyvendinant BIAS ir ypač siekiant tikėtinos supaprastinimo teikiamos naudos bus atnaujinti teisines nuostatas, susijusias su tuo, kaip pateikiama Bendrijos aplinkos teisės aktais reikalaujama informacija. Tikimasi, kad tai bus pasiekta persvarstant standartizuotą ataskaitų teikimo direktyvą 91/692/EEB, kurią reikia atnaujinti ir suderinti su BIAS principais. Todėl Komisija ketina 2008 m. pateikti atitinkamą teisės akto pasiūlymą, įskaitant pasenusių dabar galiojančios standartizuotos ataskaitų teikimo direktyvos nuostatų panaikinimą.“
                  14
                Galiausiai Komisija nusprendė nesiūlyti naujo teisės akto dėl ataskaitų teikimo, bet verčiau šį klausimą spręsti neteisinėmis priemonėmis (žr. ES bendros informacijos apie aplinką sistemos įgyvendinimo perspektyvą
                  15
               ) ir kartu imtis koordinuotų veiksmų įvairiose aplinkos politikos srityse (pavyzdžiui, vandens, oro, gamtos ir pan.). 
            
            
               Dabartinės Direktyvos 91/692/EEB taikymo srities ir aktualumo apžvalga
            
            
               Direktyvoje 91/692/EEB daroma nuoroda į 28 aplinkos srities aktus, kuriems taikomos jos nuostatos. Direktyva 91/692/EEB grindžiama ir daugiau aktų. Dėl to, kad vėliau šie aktai buvo panaikinti (žr. 2 lentelėje pateiktą apžvalgą), šiuo metu tebegalioja 1 reglamentas, 9 direktyvos (žr. 1 lentelėje pateiktą apžvalgą) (jos nuostatos tebėra taikomos dviem direktyvoms, t. y. direktyvoms 86/278/EEB ir 87/217/EEB) ir 23 sprendimai, kuriuose tebėra nuorodų į tas nuostatas (žr. 3 lentelėje pateiktą apžvalgą).
            
            
               Taigi dauguma Direktyvoje 91/692/EEB išdėstytų pirminių reikalavimų prarado aktualumą ir nebeturi teisinės galios. Todėl siekiant užtikrinti teisinį tikrumą, padidinti skaidrumą, sumažinti administracinę naštą ir užtikrinti, kad, remiantis geresnio reglamentavimo darbotvarke, ES teisės aktai atitiktų savo paskirtį, pateiktas pasiūlymas dėl panaikinimo. 
            
            
               Siūlomos priemonės siekiant panaikinti Direktyvą 91/692/EEB ir susijusius aktus
            
            
               Pirmoji priemonė – tai pasiūlymas dėl Europos Parlamento ir Tarybos sprendimo, kuriuo panaikinami standartizuoto ataskaitų teikimo reikalavimai. Be to, siūloma nuorodas į senąsias komiteto procedūros taisykles pakeisti nuorodomis į 2011 m. vasario 16 d. Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai, kaip ir reikalaujama to reglamento 13 straipsnyje dėl pereinamojo laikotarpio priemonių.
            
         
         
            
               Antrąja priemone siekiama priimti komunikatą, kuriuo tebegaliojantys pagal Direktyvą 91/692/EEB priimti įgyvendinimo sprendimai pripažįstami negaliojančiais. Komunikate nurodomi nebeaktualūs sprendimai ir tie sprendimai, kurių teisinis pagrindas panaikintas. 
            
            
               Trečiąja priemone siekiama panaikinti du įgyvendinimo sprendimus, kurių teisinis pagrindas tebegalioja, bet kurie per tą laiką prarado teisinį poveikį
                  16
               .
            
            
               Atliekant parengiamąją analizę, buvo išnagrinėtos kelios galimybės, kurias pasirinkus būtų galima užtikrinti, kad teisės aktai bus panaikinti veiksmingai ir prireikus bus kartu išsaugotas teisinis poveikis. Šios analizės išvados pateikiamos pagalbinio tyrimo dokumentuose
                  17
               ; rekomenduojama Direktyvos 91/692/EEB nuostatas panaikinti visiškai, o nebeaktualias nuostatas išbraukti ir pateikti nuorodas į naująsias taisykles dėl įgyvendinimo aktų. Ši galimybė, kurią sudaro trys pirmiau minėtos priemonės, pripažinta veiksmingiausia, kad būtų sumažintas biurokratizmas ir padidintas teisinis tikrumas.
            
            
               Direktyvoje 91/692/EEB nurodytos ankstesnės direktyvos
            
            
               Kaip nurodyta pirmiau, iš ankstesnių Direktyvoje 91/692/EEB nurodytų 28 priemonių (žr. 2 lentelėje pateiktą apžvalgą) tebegalioja tik direktyvos 86/278/EEB ir 87/217/EEB (žr. 1 lentelėje pateiktą apžvalgą). 
            
            
               Siūloma palikti galioti Direktyvoje 86/278/EEB nustatytus ataskaitų teikimo reikalavimus ir direktyvą suderinti su naujosiomis SESV nustatytomis įgyvendinimo aktams taikomomis taisyklėmis. 
            
            
               Direktyvoje 87/217/EEB nustatyti ataskaitų teikimo reikalavimai netaikomi – taip yra pirmiausia dėl to, kad, taikant REACH reglamentą (Reglamentas (EB) Nr. 1907/2006), ES laipsniškai nutraukta asbesto žaliavos gamyba ir naudojimas, ir ES valstybėse narėse asbestas nebenaudojamas.
            
            
               
            
               1 lentelė. Direktyvų ir reglamentų, kuriems taikomas siūlomas sprendimas, kuriuo panaikinama Direktyva 91/962/EEB (visi kiti Direktyvai 91/692/EEB aktualūs aktai yra negaliojantys arba per tą laiką netekę aktualumo) 
            
            
                     
                        Tebegaliojantys teisės aktai, kuriuose daroma nuoroda į Direktyvą 91/692/EEB arba į kuriuos daroma nuoroda toje direktyvoje
                     
                  
                  
                     
                        Teisės aktų nuostatos, kurioms daro poveikį naikinamos Direktyvos 91/692/EEB nuostatos
                     
                  
                  
                     
                        Su teisės aktais susijęs siūlomo sprendimo straipsnis
                     
                  
               
                     
                        1) 1986 m. birželio 12 d. Direktyva 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą
                     
                  
                  
                     
                        13, 14, 15, 15a ir 17 straipsniai 
                     
                  
                  
                     
                        3 straipsnis
                     
                  
               
                     
                        2) 1987 m. kovo 19 d. Tarybos direktyva 87/217/EEB dėl aplinkos taršos asbestu prevencijos ir mažinimo
                     
                  
                  
                     
                        13 straipsnis
                     
                  
                  
                     
                        4 straipsnis
                     
                  
               
                     
                        3) 2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje
                     
                  
                  
                     
                        21 straipsnis
                     
                  
                  
                     
                        1 straipsnis
                     
                  
               
                     
                        4) 2009 m. balandžio 23 d. Europos Parlamento ir Tarybos direktyvoje 2009/31/EB dėl anglies dioksido geologinio saugojimo daroma nuoroda į Direktyvą 91/692/EEB
                     
                  
                  
                     
                        27, 29 ir 30 straipsniai
                     
                  
                  
                     
                        2 straipsnis
                     
                  
               
                     
                        5) Reglamentas (ES) Nr. 1257/2013 dėl laivų perdirbimo
                     
                  
                  
                     
                        21 straipsnis 
                     
                  
                  
                     
                        5 straipsnis
                     
                  
               
                     
                        6) 1994 m. gruodžio 20 d. Direktyva 94/63/EB dėl lakiųjų organinių junginių išsiskyrimo į aplinką laikant benziną ir tiekiant jį iš terminalų į degalines kontrolės
                     
                  
                  
                     
                        9 straipsnis
                     
                  
                  
                     
                        6 straipsnis
                     
                  
               
                     
                        7) 2008 m. lapkričio 17 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas
                           18
                         37 straipsnio 1 dalis
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
               
                     
                        8) 2000 m. rugsėjo 18 d. Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių 9 straipsnis
                           19
                        
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
               
                     
                        9) 1999 m. balandžio 26 d. Tarybos direktyvos 1999/31/EB dėl atliekų sąvartynų 15 straipsnis
                           20
                        
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
               
                     
                        10) 1994 m. gruodžio 20 d. Europos Parlamento ir Tarybos direktyvos 94/62/EB dėl pakuočių ir pakuočių atliekų 17 straipsnis
                           21
                         
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
                  
                     
                        Taikomos Atliekų tvarkymo dokumentų rinkinio nuostatos
                     
                  
               
            
               2 lentelė. Panaikintų direktyvų ir reglamentų, kuriems anksčiau buvo taikoma Direktyva 91/692/EEB, apžvalga 
            
            
                     
                        Panaikinti teisės aktai, kuriems anksčiau buvo taikoma Direktyva 91/692/EEB
                     
                  
                  
                     
                        Panaikinimo data
                     
                  
               
                     
                        1975 m. gruodžio 8 d. Tarybos direktyva 76/160/EEB dėl maudyklų kokybės
                           22
                         su pakeitimais, padarytais Direktyvos 91/692/EEB 3 straipsniu, buvo panaikinta 2006 m. vasario 15 d. Europos Parlamento ir Tarybos direktyva 2006/7/EB dėl maudyklų vandens kokybės valdymo, panaikinančia Direktyvą 76/160/EEB
                           23
                        .
                     
                  
                  
                     
                        2014 m. gruodžio 31 d.
                     
                  
               
                     
                        1976 m. gegužės 4 d. Tarybos direktyva 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos
                           24
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta 2006 m. vasario 15 d. Europos Parlamento ir Tarybos direktyva 2006/11/EB dėl tam tikrų į Bendrijos vandenis išleidžiamų pavojingų medžiagų sukeltos taršos
                           25
                        .
                     
                  
                  
                     
                        2006 m. kovo 23 d.
                     
                  
               
                     
                        1978 m. vasario 20 d. Tarybos direktyva 78/176/EEB dėl titano dioksido pramonės atliekų
                           26
                         su pakeitimais, padarytais Direktyva 83/29/EEB
                           27
                         ir Direktyvos 91/692/EEB 2 straipsnio 1 dalimi, buvo panaikinta 2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų
                           28
                        . 
                     
                  
                  
                     
                        2014 m. sausio 7 d.
                     
                  
               
                     
                        1978 m. liepos 18 d. Tarybos direktyva 78/659/EEB dėl gėlojo vandens, kuriam reikalinga apsauga arba kurį reikia gerinti, kad būtų išsaugoma žuvų gyvybė, kokybės
                           29
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta 2006 m. rugsėjo 6 d. Europos Parlamento ir Tarybos direktyva 2006/44/EB dėl gėlojo vandens, kuriam reikalinga apsauga arba kurį reikia gerinti, kad jame galėtų gyventi žuvys, kokybės
                           30
                        , o ši buvo panaikinta 2000 m. spalio 23 d. Europos Parlamento ir Tarybos direktyva 2000/60/EB, nustatančia Bendrijos veiksmų vandens politikos srityje pagrindus
                           31
                        . 
                     
                  
                  
                     
                        2013 m. gruodžio 21 d.
                     
                  
               
                     
                        1979 m. spalio 9 d. Tarybos direktyva 79/869/EEB dėl valstybėse narėse esančio paviršinio vandens, skirto geriamajam vandeniui imti matavimo metodų, ėminių ėmimo bei tyrimų dažnio
                           32
                         su pakeitimais, padarytais Direktyvos 91/692/EEB 2 straipsnio 1 dalimi, ir su paskutiniais pakeitimais, padarytais Direktyva 81/855/EEB
                           33
                        , buvo panaikinta Direktyva 2000/60/EB. 
                     
                  
                  
                     
                        2007 m. gruodžio 21 d.
                     
                  
               
                     
                        1979 m. spalio 30 d. Tarybos direktyva 79/923/EEB dėl vandenų, kuriuose veisiasi vėžiagyviai, kokybės
                           34
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta ir kodifikuota 2006 m. gruodžio 12 d. Europos Parlamento ir Tarybos direktyva 2006/113/EB dėl vandenų, kuriuose veisiasi vėžiagyviai, kokybės
                           35
                        , o ši panaikinta Direktyva 2000/60/EB. 
                     
                  
                  
                     
                        2013 m. gruodžio 21 d.
                     
                  
               
                     
                        1979 m. gruodžio 17 d. Tarybos direktyva 80/68/EEB dėl požeminio vandens apsaugos nuo tam tikrų pavojingų medžiagų keliamos taršos
                           36
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2000/60/EB.
                     
                  
                  
                     
                        2013 m. gruodžio 21 d.
                     
                  
               
                     
                        1982 m. kovo 22 d. Tarybos direktyva 82/176/EEB dėl gyvsidabrio išleidimo iš chloro šarminės elektrolizės pramonės ribinių verčių ir kokybės siektinų normų
                           37
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2008/105/EB dėl aplinkos kokybės standartų vandens politikos srityje
                           38
                        .
                     
                  
                  
                     
                        2012 m. gruodžio 22 d.
                     
                  
               
                     
                        1983 m. rugsėjo 26 d. Tarybos direktyva 83/513/EEB dėl kadmio išleidimo ribinių verčių ir kokybės siektinų normų
                           39
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2008/105/EB. 
                     
                  
                  
                     
                        2012 m. gruodžio 22 d.
                     
                  
               
                     
                        1984 m. kovo 8 d. Tarybos direktyva 84/156/EEB dėl pramonės sektorių, išskyrus chloro šarminės elektrolizės pramonę, gyvsidabrio teršalų išleidimo ribinių verčių ir kokybės siektinų normų
                           40
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2008/105/EB. 
                     
                  
                  
                     
                        2012 m. gruodžio 22 d.
                     
                  
               
                     
                        1984 m. spalio 9 d. Tarybos direktyva 84/491/EEB dėl heksachlorcikloheksano išleidimo ribinių verčių ir kokybės siektinų normų
                           41
                         su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2008/105/EB. 
                     
                  
                  
                     
                        2012 m. gruodžio 22 d.
                     
                  
               
                     
                        1986 m. birželio 12 d. Tarybos direktyva 86/280/EEB dėl tam tikrų pavojingų medžiagų, įtrauktų į Direktyvos 76/464/EEB priedo I sąrašą, išleidimo ribinių verčių ir kokybės siektinų normų
                           42
                         su paskutiniais pakeitimais, padarytais Direktyva 90/415/EEB
                           43
                        , ir su pakeitimais, padarytais Direktyvos 91/692/EEB 2 straipsnio 1 dalimi, buvo panaikinta Direktyva 2008/105/EB. 
                     
                  
                  
                     
                        2012 m. gruodžio 22 d.
                     
                  
               
                     
                        1975 m. birželio 16 d. Tarybos direktyva 75/440/EEB dėl paviršinio vandens, skirto geriamajam vandeniui imti, kokybės valstybėse narėse reikalavimų
                           44
                         su pakeitimais, padarytais Direktyvos 91/692/EEB 2 straipsnio 2 dalimi, buvo panaikinta Direktyva 2000/60/EB.
                     
                  
                  
                     
                        2007 m. gruodžio 21 d.
                     
                  
               
                     
                        1980 m. liepos 15 d. Tarybos direktyva 80/778/EEB dėl žmonėms vartoti skirto vandens kokybės
                           45
                         su pakeitimais, padarytais Direktyvos 91/692/EEB 2 straipsnio 2 dalimi, buvo panaikinta 1998 m. lapkričio 3 d. Direktyva 98/83/EB dėl žmonėms vartoti skirto vandens kokybės
                           46
                        . 
                     
                  
                  
                     
                        2003 m. gruodžio 25 d.
                     
                  
               
                     
                        1985 m. kovo 7 d. Tarybos direktyva 85/203/EEB dėl azoto dioksidui nustatytų oro kokybės normų
                           47
                         su pakeitimais, padarytais Direktyva 85/580/EEB
                           48
                         ir Direktyvos 91/692/EEB 4 straipsnio 3 dalimi, buvo panaikinta 1999 m. balandžio 22 d. Tarybos direktyva 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore, bet šioje direktyvoje nebuvo nuorodos į Direktyvą 91/692/EEB ir ji vėliau buvo panaikinta 2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje. 
                     
                  
                  
                     
                        2010 m. birželio 11 d.
                     
                  
               
                     
                        1975 m. lapkričio 24 d. Tarybos direktyva 75/716/EEB dėl valstybių narių įstatymų, reglamentuojančių sieros kiekį tam tikrose skysto kuro rūšyse, suderinimo
                           49
                         su pakeitimais, padarytais Direktyvos 91/692/EEB 4 straipsnio 2 dalimi, buvo panaikinta Direktyva 93/12/EEB
                           50
                        . 
                     
                  
                  
                     
                        1994 m. rugsėjo 30 d.
                     
                  
               
                     
                        1984 m. birželio 28 d. Tarybos direktyva 84/360/EEB dėl kovos su pramonės įmonių keliama oro tarša
                           51
                         su pakeitimais, padarytais Direktyvos 91/692/EEB 4 straipsnio 2 dalimi, buvo panaikinta 2008 m. sausio 15 d. Europos Parlamento ir Tarybos direktyva 2008/1/EB dėl taršos integruotos prevencijos ir kontrolės
                           52
                        , o ši buvo panaikinta 2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų
                           53
                        . 
                     
                  
                  
                     
                        2014 m. sausio 7 d.
                     
                  
               
                     
                        1980 m. liepos 15 d. Tarybos direktyva 80/779/EEB dėl oro kokybės sieros dioksido ir suspenduotų dalelyčių ribinių ir orientacinių verčių
                           54
                         su pakeitimais, padarytais Direktyvos 91/692/EEB 4 straipsnio 1 ir 3 dalimis, buvo panaikinta Direktyva 1999/30/EB
                           55
                        , o ši nuo 2010 m. birželio 11 d. panaikinta Direktyva 2008/50/EB. 
                     
                  
                  
                     
                        2010 m. birželio 11 d.
                     
                  
               
                     
                        1982 m. gruodžio 3 d. Tarybos direktyva 82/884/EEB dėl ore esamo švino ribinės vertės
                           56
                         su pakeitimais, padarytais Direktyvos 91/692/EEB 4 straipsnio 1 ir 3 dalimis, buvo panaikinta Direktyva 1999/30/EB, o ši buvo panaikinta Direktyva 2008/50/EB. 
                     
                  
                  
                     
                        2010 m. birželio 11 d.
                     
                  
               
                     
                        1985 m. kovo 7 d. Tarybos direktyva 85/203/EEB dėl azoto dioksidui nustatytų oro kokybės normų
                           57
                         su pakeitimais, padarytais Direktyva 85/580/EEC
                           58
                         ir Direktyvos 91/692/EEB 4 straipsnio 1 ir 3 dalimis, buvo panaikinta Direktyva 1999/30/EB, o ši buvo panaikinta Direktyva 2008/50/EB. 
                     
                  
                  
                     
                        2010 m. birželio 11 d.
                     
                  
               
                     
                        1975 m. birželio 16 d. Tarybos direktyva 75/439/EEB dėl naudotų alyvų šalinimo
                           59
                         su pakeitimais, padarytais Direktyvos 91/692/EEB 5 straipsniu, buvo panaikinta 2008 m. lapkričio 19 d. Europos Parlamento ir Tarybos direktyva 2008/98/EB dėl atliekų
                           60
                        . 
                     
                  
                  
                     
                        2010 m. gruodžio 12 d.
                     
                  
               
                     
                        1975 m. liepos 15 d. Tarybos direktyva 75/442/EEB dėl atliekų
                           61
                         su pakeitimais, padarytais Direktyvos 91/692/EEB 5 straipsniu, buvo panaikinta 2006 m. balandžio 5 d. Europos Parlamento ir Tarybos direktyva 2006/12/EB dėl atliekų, o ši buvo panaikinta Direktyva 2008/98/EB
                           62
                        . 
                     
                  
                  
                     
                        2010 m. gruodžio 11 d.
                     
                  
               
                     
                        1976 m. balandžio 6 d. Tarybos direktyva 76/403/EEB dėl polichloruotų bifenilų ir polichlorintų terfenilų šalinimo
                           63
                         su pakeitimais, padarytais Direktyvos 91/692/EEB 5 straipsniu, buvo panaikinta 1996 m. rugsėjo 16 d. Tarybos direktyva 96/59/EB dėl polichlorintų bifenilų ir polichlorintų terfenilų šalinimo (PCB/PCT)
                           64
                        .
                     
                  
                  
                     
                        1996 m. rugsėjo 16 d.
                     
                  
               
                     
                        1978 m. kovo 20 d. Tarybos direktyva 78/319/EEB dėl nuodingų ir pavojingų atliekų
                           65
                         su pakeitimais, padarytais Direktyvos 91/692/EEB 5 straipsniu, buvo panaikinta 1991 m. gruodžio 12 d. Tarybos direktyva 91/689/EEB dėl pavojingų atliekų
                           66
                        . 
                     
                  
                  
                     
                        1995 m. birželio 27 d.
                     
                  
               
                     
                        1984 m. gruodžio 6 d. Tarybos direktyva 84/631/EEB dėl pavojingų atliekų pervežimo per valstybių sienas Europos Bendrijos viduje priežiūros ir kontrolės
                           67
                         su pakeitimais, padarytais Direktyvos 91/692/EEB 5 straipsniu, buvo panaikinta 1993 m. vasario 1 d. Tarybos reglamentu (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės
                           68
                        , o šis buvo panaikintas 2006 m. birželio 14 d. Europos Parlamento ir Tarybos reglamentu (EB) Nr. 1013/2006 dėl atliekų vežimo
                           69
                        .
                     
                  
                  
                     
                        2007 m. liepos 11 d.
                     
                  
               
                     
                        1985 m. birželio 27 d. Tarybos direktyva 85/339/EEB dėl žmonėms skirtų skysčių konteinerių
                           70
                         su pakeitimais, padarytais Direktyvos 91/692/EEB 5 straipsniu, buvo panaikinta 1994 m. gruodžio 20 d. Tarybos direktyva 94/62/EB dėl pakuočių ir pakuočių atliekų
                           71
                        .
                     
                  
                  
                     
                        1996 m. birželio 29 d.
                     
                  
               
               3 lentelė. Įgyvendinimo aktų, kurie lieka galioti arba turi būti panaikinti ar pripažinti neaktualiais, apžvalga 
            
            
                     
                        Pagal Direktyvą 91/692/EEB priimti teisės aktai
                     
                  
                  
                     
                        Lieka galioti
                     
                  
                  
                     
                        Siūloma pripažinti neaktualiais
                     
                  
                  
                     
                        Siūloma panaikinti
                     
                  
               
                     
                        1) 2014 m. kovo 21 d. Komisijos įgyvendinimo sprendimas 2014/166/ES, kuriuo iš dalies keičiamos Sprendimo 2005/381/EB nuostatos dėl Europos Parlamento ir Tarybos direktyvos 2003/87/EB taikymo ataskaitos klausimyno (pranešta dokumentu Nr. C(2014) 1726)
                           72
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        2) 2005 m. gegužės 4 d. Komisijos sprendimas 2005/381/EB, nustatantis Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies pakeičiančios Tarybos direktyvą 96/61/EB, taikymo ataskaitos klausimyną (pranešta dokumentu Nr. C(2005) 1359)
                           73
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        3) 2006 m. lapkričio 23 d. Komisijos sprendimas 2006/803/EB, iš dalies pakeičiantis Sprendimą 2005/381/EB, nustatantį Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies pakeičiančios Tarybos direktyvą 96/61/EB, taikymo ataskaitos klausimyną (pranešta dokumentu Nr. C(2006) 5546)
                           74
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        4) 2012 m. balandžio 18 d. Komisijos sprendimas, kuriuo priimamas valstybių narių teikiamų Europos Parlamento ir Tarybos direktyvos 2008/98/EB dėl atliekų įgyvendinimo ataskaitų klausimynas
                           75
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        5) 2004 m. kovo 11 d. Komisijos sprendimas 2004/249/EB dėl Direktyvos 2002/96/EB dėl elektros ir elektroninės įrangos (EEĮ) atliekų įgyvendinimo
                           76
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        6) 2007 m. kovo 6 d. Komisijos sprendimas 2007/151/EB, iš dalies keičiantis sprendimuose 94/741/EB ir 97/622/EB nustatytus klausimynus, naudojamus rengiant ataskaitas apie Europos Parlamento ir Tarybos direktyvos 2006/12/EB dėl atliekų įgyvendinimą ir apie Tarybos direktyvos 91/689/EEB dėl pavojingų atliekų įgyvendinimą
                           77
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        7) 2000 m. lapkričio 17 d. Komisijos sprendimas 2000/738/EB dėl klausimyno, skirto valstybių narių ataskaitoms apie Direktyvos 1999/31/EB dėl atliekų sąvartynų įgyvendinimą
                           78
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        8) 2001 m. spalio 17 d. Komisijos sprendimas 2001/753/EB dėl klausimyno, skirto valstybių narių ataskaitoms dėl Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių įgyvendinimo
                           79
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        9) 1997 m. gegužės 27 d. Komisijos sprendimas 97/622/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo
                           80
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        10) 1994 m. spalio 24 d. Komisijos sprendimas 94/741/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo
                           81
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        11) 2011 m. rugsėjo 21 d. Komisijos įgyvendinimo sprendimas 2011/632/ES, kuriuo patvirtinamas klausimynas, naudotinas teikiant Europos Parlamento ir Tarybos direktyvos 2000/76/EB dėl atliekų deginimo įgyvendinimo ataskaitas
                           82
                        . 
                     
                  
                  
                     
                  
                  
                     
                        
                     
                  
                  
                     
                  
               
                     
                        12) 2011 m. vasario 10 d. Komisijos sprendimas 2011/92/ES, kuriuo pateikiamas klausimynas, skirtas naudoti rengiant pirmą Europos Parlamento ir Tarybos direktyvos 2009/31/EB dėl anglies dioksido geologinio saugojimo įgyvendinimo ataskaitą
                           83
                        . 
                     
                  
                  
                     
                  
                  
                     
                  
                  
                     
                        
                     
                  
               
                     
                        13) 2010 m. lapkričio 9 d. Komisijos sprendimas 2010/681/ES dėl klausimyno, skirto valstybėms narėms rengiant Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo 2011–2013 m. įgyvendinimo ataskaitas
                           84
                        .
                     
                  
                  
                     
                  
                  
                     
                  
                  
                     
                        
                     
                  
               
                     
                        14) 2007 m. liepos 26 d. Komisijos sprendimas 2007/531/EB dėl klausimyno, skirto valstybių narių ataskaitoms apie Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo įgyvendinimą 2008–2010 m. laikotarpiu rengti. 
                           85
                        
                     
                  
                  
                     
                  
                  
                     
                        
                     
                  
                  
                     
                  
               
                     
                        15) 2003 m. kovo 26 d. Komisijos sprendimas 2003/241/EB, iš dalies keičiantis 1999 m. gegužės 31 d. Komisijos sprendimą 1999/391/EB dėl klausimyno, susijusio su Tarybos direktyva 96/61/EB dėl taršos integruotos prevencijos ir kontrolės
                           86
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        16) 2002 m. liepos 17 d. Komisijos sprendimas 2002/605/EB dėl klausimyno, susijusio su Tarybos Direktyva 96/82/EB dėl didelių, su pavojingomis medžiagomis susijusių avarijų pavojaus kontrolės
                           87
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        17) 1999 m. gegužės 31 d. Komisijos sprendimas 1999/391/EB dėl klausimyno, susijusio su Tarybos Direktyva 96/61/EB dėl taršos integruotos prevencijos ir kontrolės. 
                           88
                        
                     
                  
                  
                     
                  
                  
                     
                        
                     
                  
                  
                     
                  
               
                     
                        18) 1999 m. balandžio 9 d. Komisijos sprendimas 1999/314/EB dėl klausimyno, susijusio su Tarybos Direktyva 96/82/EB dėl didelių, su pavojingomis medžiagomis susijusių avarijų pavojaus kontrolės
                           89
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        19) 1998 m. vasario 25 d. Komisijos sprendimas 98/184/EB dėl klausimyno, skirto valstybių narių ataskaitoms dėl Tarybos direktyvos 94/67/EB dėl pavojingų atliekų deginimo įgyvendinimo
                           90
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        20) 1996 m. liepos 29 d. Komisijos sprendimas 96/511/EB dėl klausimynų, numatytų Tarybos direktyvose 80/779/EEB, 82/884/EEB, 84/360/EEB ir 85/203/EEB
                           91
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        21) 1996 m. balandžio 17 d. Komisijos sprendimas 96/302/EB, nustatantis Tarybos direktyvos 91/689/EEB dėl pavojingų atliekų 8 straipsnio 3 dalyje nurodytos informacijos teikimo formą
                           92
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        22) 1992 m. liepos 27 d. Komisijos sprendimas 92/446/EEB dėl klausimynų, naudojamų vandens sektoriaus direktyvoms
                           93
                        , buvo iš dalies pakeistas 1995 m. liepos 25 d. Komisijos sprendimu 95/337/EB dėl klausimynų, naudojamų vandens sektoriaus direktyvomis.
                     
                  
                  
                     
                  
                  
                     
                        
                     
                  
                  
                     
                  
               
                     
                        23) 1995 m. liepos 25 d. Komisijos sprendimas 95/337/EB, iš dalies keičiantis 1992 m. liepos 27 d. Sprendimą 92/446/EEB dėl klausimynų, naudojamų su vandens sektoriaus direktyvomis
                           94
                        .
                     
                  
                  
                     
                  
                  
                     
                        
                     
                  
                  
                     
                  
               
            
               
            
               Poveikio vertinimas
            
            
               Rengiant Komunikatą dėl bendros informacijos apie aplinką sistemos (BIAS)
                  95
                jau atliktas ekonominio, aplinkos ir socialinio poveikio vertinimas. Nuo to laiko buvo atnaujinti pagrindinės analizės duomenys ir parengtas išsamus informacinis dokumentas
                  96
               . Gauta pakankamai įrodymų, pagrindžiančių pasiūlymo dėl panaikinimo pagrįstumą, todėl atlikti papildomo poveikio vertinimo neprireikė. 
            
            
               Dėl tikslams pasiekti pasirinktų priemonių – dviejų sprendimų ir vieno komunikato – praktikoje ataskaitų teikimas nesikeistų. Taip yra todėl, kad pagal siūlomą pasiūlymų rinkinį panaikinus nebeaktualias nuostatas teisinis aiškumas taps didesnis, o procedūras pritaikius prie Lisabonos sutarties
                  97
                bus supaprastinti įvairūs ataskaitų teikimo reikalavimai. Tikimasi, kad supaprastinus ES acquis padidės veiksmingumas, o tai reiškia, kad gauta nauda bus ne ekonominė, bet greičiau techninė ir teisinė. Vis dėlto gauti kiekybinių duomenų apie sąnaudas ir (arba) naudą, kurios yra tiesiogiai susijusios su panaikinimu, negalima daugiausia dėl to, kad didelė dalis pirminių direktyvoje nustatytų reikalavimų praktikoje yra nebeaktualūs. 
            
         
         
            
               3.TEISINIAI PASIŪLYMO ASPEKTAI
            
            
               Siūlomų priemonių santrauka
            
            
               Pasiūlyme dėl nuostatų, susijusių su aplinkos srities ataskaitų teikimu, panaikinimo nustatytos teisinės priemonės, kurios yra nebeaktualios arba atitinkamai pakeistos galiojančiomis nuostatomis, kuriose daromos tinkamos nuorodos į Reglamentą (ES) Nr. 182/2011. 
            
            
               Teisinis pagrindas
            
            
               Pasiūlymo dėl sprendimo dėl panaikinimo teisinis pagrindas yra Sutarties dėl Europos Sąjungos veikimo (SESV) 192 straipsnis.
            
            
               Subsidiarumo ir proporcingumo principai
            
            
               Šiame pasiūlyme nurodytos priemonės nebeaktualios dėl to, kad jų turinys buvo perkeltas į vėlesnius teisės aktus, arba dėl to, kad jos yra laikino pobūdžio. Todėl šių priemonių panaikinimas atitinka subsidiarumo ir proporcingumo principą. Reikiamų priemonių šiuo tikslu turi imtis Sąjungos teisės aktų leidėjas.
            
            
               Pagrindinės siūlomo sprendimo teisinės nuostatos
            
            
               1 straipsnis 
            
            
               Iš dalies keičiama 2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies keičiančios Tarybos direktyvą 96/61/EB, 21 straipsnio 1 dalis – įterpiama nuoroda į Reglamentą (ES) Nr. 182/2011.
            
            
               2 straipsnis
            
            
               Iš dalies keičiama 2009 m. balandžio 23 d. Europos Parlamento ir Tarybos direktyvos 2009/31/EB dėl anglies dioksido geologinio saugojimo 27 straipsnio 1 dalis – įterpiama nuoroda į Reglamentą (ES) Nr. 182/2011 ir Direktyvos 2009/31/EB 29 straipsnis, kuriame nustatyta reguliavimo procedūra su tikrinimu, pritaikomas prie SESV 290 straipsnio.
            
            
               3 straipsnis
            
            
               Iš dalies keičiami 1986 m. birželio 12 d. Tarybos direktyvos 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą 13, 15 ir 17 straipsniai ir įterpiamas naujas 15a straipsnis bei nuorodos į Reglamentą (ES) Nr. 182/2011.
            
            
               4 straipsnis
            
            
               Iš dalies keičiamas 1987 m. kovo 19 d. Tarybos direktyvos 87/217/EEB dėl aplinkos taršos asbestu prevencijos ir mažinimo 13 straipsnis – išbraukiama jo pirma dalis. 
            
            
               5 straipsnis
            
            
               Iš dalies keičiama Reglamento (ES) Nr. 1257/2013 dėl laivų perdirbimo 21 straipsnio 2 dalis. 
            
            
               6 straipsnis
            
            
               Iš dalies keičiama 1994 m. gruodžio 20 d. Europos Parlamento ir Tarybos direktyva 94/63/EB dėl lakiųjų organinių junginių išsiskyrimo į aplinką laikant benziną ir tiekiant jį iš terminalų į degalines kontrolės – iš dalies keičiamos 4 straipsnio 4 dalis ir 6 straipsnio 4 dalis ir išbraukiamas 9 straipsnio dėl monitoringo ir ataskaitų teikimo pirmas sakinys.
            
         
         
            
               7 ir 8 straipsniai
            
            
               Direktyva panaikinama ir nustatoma ją naikinančio teisės akto įsigaliojimo ir taikymo data. Įsigaliojimas suderinamas su pasiūlymu dėl žiedinės ekonomikos
                  98
               , kuris yra susijęs su, be kita ko, 2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinančia kai kurias direktyvas, 2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių, 1999 m. balandžio 26 d. Tarybos direktyva 1999/31/EB dėl atliekų sąvartynų ir 1994 m. gruodžio 20 d. Europos Parlamento ir Tarybos direktyva 94/62/EB dėl pakuočių ir pakuočių atliekų, taip pat pasiūlymu dėl Direktyvos, kuria iš dalies keičiama Direktyva 2003/87/EB siekiant ekonomiškai efektyviai dar labiau sumažinti išmetamų teršalų kiekį ir paskatinti investicijas į mažo anglies dioksido kiekio technologijas
                  99
               .
            
            
               Pasirinkta priemonė
            
            
               Siūloma priemonė – Europos Parlamento ir Tarybos sprendimas.
            
            
               4.POVEIKIS BIUDŽETUI 
            
            
               Šis pasiūlymas poveikio biudžetui neturi.
            
            
               2016/0394 (COD)
            
            
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               kuriuo iš dalies keičiamos Tarybos direktyvos 87/217/EEB, Europos Parlamento ir Tarybos direktyvos 2003/87/EB, Europos Parlamento ir Tarybos direktyvos 2009/31/EB, Europos Parlamento ir Tarybos reglamento (ES) Nr. 1257/2013, Tarybos direktyvos 86/278/EEB ir Tarybos direktyvos 94/63/EB nuostatos dėl aplinkos srities ataskaitų teikimo procedūrinių taisyklių ir panaikinama Tarybos direktyva 91/692/EEB 
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 192 straipsnio 1 dalį,
            
            
               atsižvelgdami į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdami į Europos ekonomikos ir socialinių reikalų komiteto nuomonę
                  100
               , 
            
            
               atsižvelgdami į Regionų komiteto nuomonę
                  101
               , 
            
            
               laikydamiesi įprastos teisėkūros procedūros,
            
            
               kadangi: 
            
            
               (1)Tarybos direktyvų 86/278/EEB
                  102
                ir 87/217/EEB
                  103
                pagrindas – Europos ekonominės bendrijos steigimo sutarties 100 ir 235 straipsniai, o dabar – Sutarties dėl Europos Sąjungos veikimo (SESV) 115 ir 352 straipsniai. Šių direktyvų pakeitimai yra susiję su Sąjungos aplinkos politika ir yra tiesioginė Tarybos direktyvos 91/692/EEB
                  104
                panaikinimo remiantis SESV 192 straipsnio 1 dalimi pasekmė. Todėl tikslinga iš dalies pakeisti direktyvas 86/278/EEB ir 87/217/EEB remiantis SESV 192 straipsnio 1 dalimi; 
            
            
               (2)Europos Parlamento ir Tarybos direktyvos 94/63/EB
                  105
                pagrindas – Europos bendrijos steigimo sutarties 100a straipsnis, o dabar – SESV 114 straipsnis. Tos direktyvos pakeitimai yra susiję su Sąjungos aplinkos politika ir yra tiesioginė Direktyvos 91/692/EEB panaikinimo remiantis SESV 192 straipsnio 1 dalimi pasekmė. Todėl tikslinga iš dalies pakeisti Direktyvą 94/63/EB remiantis SESV 192 straipsnio 1 dalimi;
            
         
         
            
               (3)Direktyva 91/692/EEB buvo priimta siekiant racionalizuoti ir patobulinti nuostatas dėl informacijos perdavimo pagal sektorius ir ataskaitų dėl tam tikrų aplinkos apsaugos direktyvų skelbimą. Siekiant to tikslo, Direktyva 91/692/EEB buvo padaryta kelių direktyvų pakeitimų ir nustatyti vienodi ataskaitų teikimo reikalavimai;
            
            
               (4)Direktyva 91/692/EEB nustatytų ataskaitų teikimo reikalavimų įgyvendinimas yra sudėtingas ir neveiksmingas. Daugybė Direktyva 91/692/EEB iš dalies pakeistų Sąjungos aktų yra pakeista ir juose nebėra Direktyva 91/692/EEB nustatytų ataskaitų teikimo reikalavimų. Pavyzdžiui, Europos Parlamento ir Tarybos direktyva 2000/60/EB
                  106
                buvo panaikinti septyni vandens politikos srities Sąjungos aktai ir neperimta Direktyva 91/692/EEB nustatyta ataskaitų teikimo sistema. Europos Parlamento ir Tarybos direktyvoje 2010/75/ES
                  107
                nėra nuorodų į Direktyvą 91/692/EEB ir nustatyta atskira ataskaitų teikimo sistema;
            
            
               (5)Direktyvoje 91/692/EEB taip pat nenumatyta galimybės naudoti elektronines priemones. Europos aplinkos agentūrai sėkmingai sukūrus sistemą ReportNet ir įgyvendinant sektorines ataskaitų teikimo reikalavimų supaprastinimo iniciatyvas, pavyzdžiui, plėtojant Europos vandens informacinės sistemos iniciatyvą, kilo vis daugiau abejonių, ar reikalingos ir veiksmingos horizontaliosios priemonės dėl ataskaitų teikimo. Galiausiai priėmus Europos Parlamento ir Tarybos direktyvą 2007/2/EB
                  108
                ir atsižvelgiant į susijusį tolesnį bendros informacijos apie aplinką sistemos
                  109
                veikimą, suformuotas pažangesnis ir veiksmingesnis horizontalusis požiūris į Sąjungos aplinkos politikos srities informacijos valdymą ir ataskaitų teikimą;
            
            
               (6)todėl Direktyva 91/692/EEB turėtų būti panaikinta;
            
            
               (7)dauguma direktyvų, kurios buvo iš dalies pakeistos Direktyva 91/692/EEB, nebegalioja. Tačiau direktyvos 87/217/EEB ir 86/278/EEB tebegalioja;
            
            
               (8)Direktyvoje 86/278/EEB įtvirtintas reikalavimas valstybėms narėms, laikantis Direktyvoje 91/692/EEB nustatytos procedūros, pateikti Komisijos sudaryto klausimyno arba gairių pagrindu parengtą tos direktyvos įgyvendinimo ataskaitą. Siekiant išvengti teisinio vakuumo, kuris atsirastų panaikinus Direktyvą 91/692/EEB, būtina nuorodą į Direktyvą 91/692/EEB pakeisti nuoroda į Direktyvoje 86/278/EEB nurodytą procedūrą;
            
            
               (9)teikti ataskaitas pagal Direktyvą 87/217/EEB nebėra būtina. Priėmus Europos Parlamento ir Tarybos reglamentą (EB) Nr. 1907/2006
                  110
               , kuriuo numatyta laipsniškai nutraukti asbesto žaliavos bei produktų, kurių sudėtyje yra asbesto, gamybą ir naudojimą Sąjungoje, valstybėse narėse asbestas nebenaudojamas. Todėl tikslinga išbraukti Direktyvoje 87/217/EEB nustatytus ataskaitų teikimo reikalavimus;
            
            
               (10)priėmus Direktyvą 91/692/EEB, nuorodų į ją buvo šiuose reglamentuose ir direktyvose: Europos Parlamento ir Tarybos direktyvoje 94/62/EB
                  111
               , Direktyvoje 94/63/EB, Tarybos direktyvoje 1999/31/EB
                  112
               , Europos Parlamento ir Tarybos direktyvoje 2000/53/EB
                  113
               , Europos Parlamento ir Tarybos direktyvoje 2003/87/EB
                  114
               , Europos Parlamento ir Tarybos direktyvoje 2008/98/EB
                  115
               , Europos Parlamento ir Tarybos direktyvoje 2009/31/EB
                  116
                ir Europos Parlamento ir Tarybos reglamente (ES) Nr. 1257/2013
                  117
               .
            
            
               (11)ES žiedinės ekonomikos veiksmų plane
                  118
                Komisija pasiūlė iš dalies pakeisti direktyvas 2008/98/EB, 94/62/EB, 1999/31/EB ir 2000/53/EB ir pakeisti jose esančias nuorodas į Direktyvą 91/692/EEB. Siekiant užtikrinti, kad panaikinus Direktyvą 91/692/EEB neatsirastų teisinis vakuumas, šis sprendimas turėtų būti taikomas nuo tos pačios dienos kaip ir ES žiedinės ekonomikos dokumentų rinkinyje siūlomi aktai;
            
            
               (12)direktyvose 2009/31/EB ir 2003/87/EB įtvirtintas reikalavimas valstybėms narėms, laikantis Direktyvoje 91/692/EEB nurodytos procedūros, pateikti Komisijos sudaryto klausimyno arba gairių pagrindu parengtą tų direktyvų įgyvendinimo ataskaitą. Siekiant išvengti teisinio vakuumo, kuris atsirastų panaikinus Direktyvą 91/692/EEB, būtina nuorodą į Direktyvą 91/692/EEB pakeisti nuoroda į atitinkamoje direktyvoje nurodytą procedūrą; 
            
            
               (13)siekiant užtikrinti, kad tam tikros Direktyvos 86/278/EEB priedų nuostatos būtų atnaujintos, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus dėl tų nuostatų suderinimo su mokslo ir technikos pažanga. Siekiant užtikrinti, kad Direktyvos 2009/31/EB priedai būtų atnaujinti, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus dėl tų priedų derinimo su mokslo ir technikos pažanga. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos vyktų vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais. Visų pirma, siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentui ir Tarybai visi dokumentai turėtų būti pateikiami tuo pačiu metu kaip ir valstybių narių ekspertams, be to, jų ekspertams sistemingai turėtų būti suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;
            
            
               (14)Reglamente (ES) Nr. 1257/2013 yra nuoroda į Direktyvą 91/692/EEB. Atitinkama nuostata yra susijusi su pirmosios ataskaitos teikimu, tačiau jos pateikimo laikotarpis jau yra praėjęs. Todėl atitinkama nuostata turėtų būti išbraukta; 
            
            
               (15)vykdant Direktyvos 94/63/EB įgyvendinimo stebėseną, toje direktyvoje nustatytas ataskaitų teikimo reikalavimas nebėra būtinas. Todėl atitinkama nuostata turėtų būti išbraukta; 
            
            
               (16)todėl direktyvos 87/217/EEB, 2003/87/EB ir 2009/31/EB, Reglamentas (ES) Nr. 1257/2013 ir direktyvos 86/278/EEB ir 94/63/EB turėtų būti atitinkamai iš dalies pakeisti,
            
            
               PRIĖMĖ ŠĮ SPRENDIMĄ:
            
            
               1 straipsnis
                  Direktyvos 2003/87/EB pakeitimai
            
            
               Direktyvos 2003/87/EB 21 straipsnio 1 dalies ketvirtas sakinys pakeičiamas taip:
            
            
               „Ataskaita rengiama remiantis klausimynu arba gairėmis; juos Komisija patvirtina priimdama įgyvendinimo aktus. Tie įgyvendinimo aktai priimami laikantis 22a straipsnio 2 dalyje nurodytos nagrinėjimo procedūros.“
            
            
               2 straipsnis 
                  Direktyvos 2009/31/EB pakeitimai
            
            
               Direktyva 2009/31/EB iš dalies keičiama taip:
            
         
         
            
               1)27 straipsnio 1 dalies trečias sakinys pakeičiamas taip:
            
            
               „Ataskaita rengiama remiantis klausimynu arba gairėmis; juos Komisija patvirtina priimdama įgyvendinimo aktus. Tie įgyvendinimo aktai priimami laikantis 30 straipsnio 2 dalyje nurodytos nagrinėjimo procedūros.“;
            
            
               2)29 straipsnis pakeičiamas taip:
            
            
               „29 straipsnis
               Priedų pakeitimai
            
            
               Komisijai pagal 29a straipsnį suteikiami įgaliojimai priimti deleguotuosius aktus dėl priedų suderinimo su mokslo ir technikos pažanga.“;
            
            
               3) Įterpiamas šis 29a straipsnis:
            
            
               
            
               „29a straipsnis
               Įgaliojimų delegavimas
            
            
               1.
                     Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.
            
            
               2.
                     29 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [šio sprendimo įsigaliojimo dienos].
            
            
               3.
                     Europos Parlamentas arba Taryba gali bet kada atšaukti 29 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui. 
            
            
               4.
                     Prieš priimdama deleguotąjį aktą, Komisija konsultuojasi su kiekvienos valstybės narės paskirtais ekspertais, vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.
            
            
               5.
                     Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai. 
            
            
               6.
                     Pagal 29 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“;
            
            
               4)30 straipsnis pakeičiamas taip: 
            
            
               „30 straipsnis
               Komiteto procedūra
            
            
               1.
                     Komisijai padeda Klimato kaitos komitetas, įsteigtas pagal Europos Parlamento ir Tarybos reglamento (ES) Nr. 525/2013* 26 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011**. 
            
            
               2.
                     Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
            
            
               ______________________________________
            
            
               *
                     2013 m. gegužės 21 d. Europos Parlamento ir Tarybos reglamentas (ES) Nr. 525/2013 dėl šiltnamio efektą sukeliančių dujų išmetimo stebėsenos bei ataskaitų ir kitos su klimato kaita susijusios nacionalinio bei Sąjungos lygmens informacijos teikimo mechanizmo ir kuriuo panaikinamas Sprendimas Nr. 280/2004/EB (OL L 165, 2013 6 18, p. 13).
            
         
         
            
               **
                     2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).“
            
            
               3 straipsnis 
                  Direktyvos 86/278/EEB pakeitimai
            
            
               Direktyva 86/278/EEB iš dalies keičiama taip:
            
            
               1) 13 straipsnis pakeičiamas taip:
            
            
               „13 straipsnis
            
            
               Komisijai pagal 15a straipsnį suteikiami įgaliojimai priimti deleguotuosius aktus, kuriais priedai suderinami su mokslo ir technikos pažanga.
            
            
               Pirma pastraipa netaikoma I A, I B ir I C prieduose išvardytiems parametrams ir vertėms, visiems veiksniams, galintiems paveikti tų verčių nustatymą, ir II A ir II B prieduose nurodytiems analizės parametrams.“;
            
            
               2) 14 straipsnis išbraukiamas;
            
            
               3) 15 straipsnis pakeičiamas taip:
            
            
               „15 straipsnis
            
            
               1.
                     Komisijai padeda komitetas, įsteigtas pagal Europos Parlamento ir Tarybos direktyvos 2008/98/EEB* 39 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011**.
            
            
               2.
                     Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
            
            
               _______________________________________________
            
            
               *
                     2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 312, 2008 11 22, p. 3).
            
            
               **
                     2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).“; 
            
            
               4) Įterpiamas šis 15a straipsnis: 
            
            
               „15a straipsnis
            
            
               1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.
            
            
               2. 13 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo šios direktyvos įsigaliojimo dienos. 
            
            
               3. Europos Parlamentas arba Taryba gali bet kada atšaukti 13 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
            
         
         
            
               4. Prieš priimdama deleguotąjį aktą, Komisija konsultuojasi su kiekvienos valstybės narės paskirtais ekspertais, vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.
            
            
               5. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.
            
            
               6. Pagal 13 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“;
            
            
               5) 17 straipsnio pirmos pastraipos antras sakinys pakeičiamas taip: 
            
            
               „Sektorių ataskaitos rengiamos remiantis klausimynu arba gairėmis; juos Komisija patvirtina priimdama įgyvendinimo aktą. Tas įgyvendinimo aktas priimamas laikantis 15 straipsnio 2 dalyje nurodytos nagrinėjimo procedūros.“
            
            
               4 straipsnis 
                  Direktyvos 87/217/EEB pakeitimai
            
            
               Direktyvos 87/217/EEB 13 straipsnio 1 dalis išbraukiama.
            
            
               5 straipsnis 
                  Reglamento (ES) Nr. 1257/2013 pakeitimai
            
            
               Reglamento (ES) Nr. 1257/2013 21 straipsnio 2 dalis pakeičiama taip: 
            
            
               „2. Kiekvienoje ataskaitoje apžvelgiami trejų metų duomenys ir ta ataskaita elektroninėmis priemonėmis pateikiama Komisijai ne vėliau kaip per devynis mėnesius nuo joje apžvelgiamo trejų metų laikotarpio pabaigos. 
            
            
               Pirmoje elektroninėje ataskaitoje apžvelgiami laikotarpio nuo Europos sąrašo paskelbimo iki 2018 m. gruodžio 31 d. duomenys.“ 
            
            
               6 straipsnis 
                  Direktyvos 94/63/EB pakeitimai
            
            
               Direktyva 94/63/EB iš dalies keičiama taip:
            
            
               1) 4 straipsnio 4 dalies antra pastraipa pakeičiama taip:
            
            
               „Valstybės narės praneša Komisijai apie terminalus, kuriems taikomos šios išimtys.“;
            
            
               2) 6 straipsnio 4 dalies antra pastraipa pakeičiama taip:
            
            
               „Valstybės narės praneša Komisijai išsamius duomenis apie tas vietoves, kurioms jos numato taikyti šią išimtį, ir vėliau informuoja apie visus su tomis vietovėmis susijusius pasikeitimus.“; 
            
            
               3) 9 straipsnio pirmas sakinys išbraukiamas. 
            
            
               7 straipsnis 
                  Direktyvos 91/692/EEB panaikinimas
            
            
               Direktyva 91/692/EEB panaikinama.
            
         
         
            
               8 straipsnis 
                  Įsigaliojimas ir taikymas
            
            
               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo [OL: Direktyvos 2008/98/EB 37 straipsnio 1 dalies pakeitimų
                  119
               , Direktyvos 2000/53/EB 9 straipsnio pakeitimų
                  120
               , Direktyvos 1999/31/EB 15 straipsnio pakeitimų
                  121
                ir Direktyvos 94/62/EB 17 straipsnio pakeitimų
                  122
                įsigaliojimo DIENA].
            
            
               1 straipsnis taikomas nuo [OL: Direktyvos 2003/87/EB
                  123
                22a straipsnio pakeitimų įsigaliojimo DIENA].
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 123, 2016 5 12, p. 1–14.
               
               
                  
                     (2)
                  Komisijos komunikato „Reglamentavimo kokybės ir rezultatų programa (REFIT). Dabartinė padėtis ir perspektyva“, COM(2014) 368, III skirsnis „Būsimos REFIT iniciatyvos“.
               
               
                  
                     (3)
                  COM(2015) 215, 2015 m. gegužės 19 d.
               
               
                  
                     (4)
                  COM(2015) 610, 2015 m. spalio 27 d.
               
               
                  
                     (5)
                  OL L 37, 2011 2 11, p. 19–24.
               
               
                  
                     (6)
                  OL L 292, 2010 11 10, p. 65–67.
               
               
                  
                     (7)
                  Adresas internete http://ec.europa.eu/environment/legal/reporting/other_actions_en.htm.
               
               
                  
                     (8)
                  Miesto nuotekų direktyva.
               
               
                  
                     (9)
                  Nitratų direktyva.
               
               
                  
                     (10)
                  Vandens pagrindų direktyva.
               
               
                  
                     (11)
                  Pramoninių išmetamų teršalų direktyva.
               
               
                  
                     (12)
                  Taršos integruotos prevencijos ir kontrolės (TIPK) direktyva.
               
               
                  
                     (13)
                  KOM(2008) 46, 2008 m. vasario 1 d.
               
               
                  
                     (14)
                  Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Bendros informacijos apie aplinką sistemos (BIAS) kūrimas“, {SEK(2008) 111}, {SEK(2008) 112} / KOM(2008) 46 galutinis.
               
               
                  
                     (15)
                  SWD(2013) 18, 2013 m. sausio 25 d.
               
               
                  
                     (16)
                  2011 m. vasario 10 d. Komisijos sprendimas 2011/92/ES (OL L 37, 2011 2 11, p. 19–24) ir 2010 m. lapkričio 9 d. Komisijos sprendimas 2010/681/ES (OL L 292, 2010 11 10, p. 65–67).
               
               
                  
                     (17)
                  Adresas internete: http://ec.europa.eu/environment/legal/reporting/index_en.htm.
               
               
                  
                     (18)
                  37 straipsnio 1 dalis.
               
               
                  
                     (19)
                  9 straipsnis.
               
               
                  
                     (20)
                  15 straipsnis.
               
               
                  
                     (21)
                  COM(2015) 595 final; COM(2015) 593 final; COM(2015) 594 final; COM(2015) 596 final.
               
               
                  
                     (22)
                  OL L 31, 1976 2 5, p. 1–7.
               
               
                  
                     (23)
                  OL L 64, 2006 3 4, p. 37–51.
               
               
                  
                     (24)
                  OL L 129, 1976 5 18, p. 23–29.
               
               
                  
                     (25)
                  OL L 64, 2006 3 4, p. 52-59.
               
               
                  
                     (26)
                  OL L 54, 1978 2 25, p. 19–24.
               
               
                  
                     (27)
                  OL L 32, 1983 2 3, p. 28.
               
               
                  
                     (28)
                  OL L 334, 2010 12 17, p. 17–119.
               
               
                  
                     (29)
                  OL L 222, 1978 8 14, p. 1–10.
               
               
                  
                     (30)
                  OL L 264, 2006 9 25, p. 20–31.
               
               
                  
                     (31)
                  OL L 327, 2000 12 22, p. 1–73.
               
               
                  
                     (32)
                  OL L 271, 1979 10 29, p. 44–53.
               
               
                  
                     (33)
                  OL L 319, 1981 11 7, p. 16–16.
               
               
                  
                     (34)
                  OL L 281, 1979 11 10, p. 47–52.
               
               
                  
                     (35)
                  OL L 376, 2006 12 27, p. 14–20.
               
               
                  
                     (36)
                  OL L 20, 1980 1 26, p. 43–48.
               
               
                  
                     (37)
                  OL L 81, 1982 3 27, p. 29–34.
               
               
                  
                     (38)
                  OL L 348, 2008 12 24, p. 84–97.
               
               
                  
                     (39)
                  OL L 291, 1983 10 24, p. 1–8.
               
               
                  
                     (40)
                  OL L 74, 1984 3 17, p. 49–54.
               
               
                  
                     (41)
                  OL L 274, 1984 10 17, p. 11–17.
               
               
                  
                     (42)
                  OL L 181, 1986 7 4, p. 16–27.
               
               
                  
                     (43)
                  OL L 219, 1990 08 14, p. 49–57.
               
               
                  
                     (44)
                  OL L 194, 1975 7 25, p. 26-31.
               
               
                  
                     (45)
                  OL L 229, 1980 8 30, p. 11–29.
               
               
                  
                     (46)
                  OL L 330, 1998 12 5, p. 32–54.
               
               
                  
                     (47)
                  OL L 87, 1985 03 27, p. 1–7.
               
               
                  
                     (48)
                  OL L 372, 1985 12 31, p. 36.
               
               
                  
                     (49)
                  OL L 307, 1975 11 27, p. 22–24.
               
               
                  
                     (50)
                  OL L 74, 1993 3 27, p. 81-83.
               
               
                  
                     (51)
                  OL L 188, 1984 7 16, p. 20–25.
               
               
                  
                     (52)
                  OL L 24, 2008 1 29, p. 8–29.
               
               
                  
                     (53)
                  OL L 334, 2010 12 17, p. 17–119.
               
               
                  
                     (54)
                  OL L 229, 1980 8 30, p. 30–48.
               
               
                  
                     (55)
                  OL L 163, 1999 6 29, p. 41–60.
               
               
                  
                     (56)
                  OL L 378, 1982 12 31, p. 15–18.
               
               
                  
                     (57)
                  OL L 87, 1985 03 27, p. 1–7.
               
               
                  
                     (58)
                  OL L 372, 1985 12 31, p. 36.
               
               
                  
                     (59)
                  OL L 194, 1975 7 25, p. 23-25.
               
               
                  
                     (60)
                  OL L 312, 2008 11 22, p. 3–30.
               
               
                  
                     (61)
                  OL L 194, 1975 7 25, p. 39-41.
               
               
                  
                     (62)
                  OL L 114, 2006 4 27, p. 9–21.
               
               
                  
                     (63)
                  OL L 108, 1976 4 26, p. 41–42.
               
               
                  
                     (64)
                  OL L 243, 1996 9 24, p. 31–35.
               
               
                  
                     (65)
                  OL L 84, 1978 3 31, p. 43–48.
               
               
                  
                     (66)
                  OL L 377, 1991 12 31, p. 20–27.
               
               
                  
                     (67)
                  OL L 326, 1984 12 13, p. 31–41.
               
               
                  
                     (68)
                  OL L 30, 1993 2 6, p. 1–28.
               
               
                  
                     (69)
                  OL L 190, 2006 7 12, p. 1–98.
               
               
                  
                     (70)
                  OL L 176, 1985 7 6, p. 18–21.
               
               
                  
                     (71)
                  OL L 365, 1994 12 31, p. 10–23.
               
               
                  
                     (72)
                  OL L 89, 2014 3 25, p. 45–76.
               
               
                  
                     (73)
                  
                  
                     OL L 126, 2005 5 19, p. 43.
                  
               
               
                  
                     (74)
                  OL L 329, 2006 11 25, p. 38–63.
               
               
                  
                     (75)
                  C(2012) 2384 final.
               
               
                  
                     (76)
                  OL L 78, 2004 3 16, p. 56–59.
               
               
                  
                     (77)
                  OL L 67, 2007 3 7, p. 7–9.
               
               
                  
                     (78)
                  OL L 298, 2000 11 25, p. 24-26.
               
               
                  
                     (79)
                  OL L 282, 2001 10 26, p. 77–80.
               
               
                  
                     (80)
                  OL L 256, 1997 9 19, p. 13–19.
               
               
                  
                     (81)
                  OL L 296, 1994 11 17, p. 42–55.
               
               
                  
                     (82)
                  OL L 247, 2011 9 24, p. 54–58.
               
               
                  
                     (83)
                  OL L 37, 2011 2 11, p. 19–24.
               
               
                  
                     (84)
                  OL L 292, 2010 11 10, p. 65-67.
               
               
                  
                     (85)
                  OL L 195, 2007 7 27, p. 47–49.
               
               
                  
                     (86)
                  OL L 89, 2003 4 5, p. 17–23.
               
               
                  
                     (87)
                  OL L 195, 2002 7 24, p. 74–80.
               
               
                  
                     (88)
                  OL L 148, 1999 6 15, p. 39–43.
               
               
                  
                     (89)
                  OL L 120, 1999 5 8, p. 43–45.
               
               
                  
                     (90)
                  OL L 67, 1998 3 48, p. 7-50.
               
               
                  
                     (91)
                  OL L 213, 1996 8 22, p. 16–24.
               
               
                  
                     (92)
                  OL L 116, 1996 5 11, p. 26–27.
               
               
                  
                     (93)
                  OL L 247, 1992 8 27, p. 10–36.
               
               
                  
                     (94)
                  OL L 200, 1995 8 24, p. 1–34.
               
               
                  
                     (95)
                  Žr. BIAS poveikio vertinimą, SEK(2008) 111, 2008 m. vasario 1 d.
               
               
                  
                     (96)
                  http://ec.europa.eu/environment/legal/reporting/index_en.htm.
               
               
                  
                     (97)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13–18).
               
               
                  
                     (98)
                  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Uždaro ciklo kūrimas. ES žiedinės ekonomikos veiksmų planas“ (COM(2015) 614 final).
               
               
                  
                     (99)
                  COM(2015) 337 final/2.
               
               
                  
                     (100)
                  OL C […], […], p. […].
               
               
                  
                     (101)
                  OL C […], […], p. […].
               
               
                  
                     (102)
                  1986 m. birželio 12 d. Tarybos direktyva 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą (OL L 181, 1986 7 4, p. 6).
               
               
                  
                     (103)
                  1987 m. kovo 19 d. Tarybos direktyva 87/217/EEB dėl aplinkos taršos asbestu prevencijos ir mažinimo (OL L 85, 1987 3 28, p. 40).
               
               
                  
                     (104)
                  1991 m. gruodžio 23 d. Tarybos direktyva 91/692/EEB, standartizuojanti ir racionalizuojanti ataskaitas apie tam tikrų su aplinka susijusių direktyvų įgyvendinimą (OL L 377, 1991 12 31, p. 48).
               
               
                  
                     (105)
                  1994 m. gruodžio 20 d. Europos Parlamento ir Tarybos direktyva 94/63/EB dėl lakiųjų organinių junginių išsiskyrimo į aplinką laikant benziną ir tiekiant jį iš terminalų į degalines kontrolės (OL L 365, 1994 12 31, p. 24).
               
               
                  
                     (106)
                  2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (OL L 327, 2000 12 22, p. 1).
               
               
                  
                     (107)
                  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
               
               
                  
                     (108)
                  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
               
               
                  
                     (109)
                  KOM(2008) 46, 2008 m. vasario 1 d.
               
               
                  
                     (110)
                  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
               
               
                  
                     (111)
                  1994 m. gruodžio 20 d. Europos Parlamento ir Tarybos direktyva 94/62/EB dėl pakuočių ir pakuočių atliekų (OL L 365, 1994 12 31, p. 10).
               
               
                  
                     (112)
                  1999 m. balandžio 26 d. Tarybos direktyva 1999/31/EB dėl atliekų sąvartynų (OL L 182, 1999 7 16, p. 1).
               
               
                  
                     (113)
                  2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių (OL L 269, 2000 10 21, p. 34).
               
               
                  
                     (114)
                  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
               
               
                  
                     (115)
                  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 275, 2003 10 25, p. 32).
               
               
                  
                     (116)
                  2009 m. balandžio 23 d. Europos Parlamento ir Tarybos direktyva 2009/31/EB dėl anglies dioksido geologinio saugojimo, iš dalies keičianti Tarybos direktyvą 85/337/EEB, direktyvas 2000/60/EB, 2001/80/EB, 2004/35/EB, 2006/12/EB, 2008/1/EB ir Reglamentą (EB) Nr. 1013/2006 (OL L 275, 2003 10 25, p. 32).
               
               
                  
                     (117)
                  2013 m. lapkričio 20 d. Europos Parlamento ir Tarybos reglamentas (ES) Nr. 1257/2013 dėl laivų perdirbimo, kuriuo iš dalies keičiami Reglamentas (EB) Nr. 1013/2006 ir Direktyva 2009/16/EB (OL L 330, 2013 12 10, p. 1).
               
               
                  
                     (118)
                  COM(2015) 614 final, 2015 m. gruodžio 2 d.
               
               
                  
                     (119)
                  COM(2015) 595 final.
               
               
                  
                     (120)
                  COM(2015) 593 final.
               
               
                  
                     (121)
                  COM(2015) 594 final.
               
               
                  
                     (122)
                  COM(2015) 596 final, COM(2015) 337.
               
               
                  
                     (123)
                  COM(2015) 337.